Document ID: /roh_data/filtered/fineweb-2-filterrobots_roh.jsonl.gz/62707

Svizra - Damain daners per la perscrutaziun ed il svilup
La Confederaziun ha l'onn passà per l'emprima giada dapi otg onns dà or damain per la perscrutaziun ed il svilup: L'onn passà èn ils custs sa reducids per 7% sin stgars duas milliardas francs cumpareglià cun il 2012, sco l'Uffizi federal da statistica scriva.
Sco motiv principal numna l’Uffizi federal per statistica l’iniziativa d’immigraziun da massa. Suenter che l’iniziativa è vegnida approvada il favrer 2014 aveva l’Uniun europeica sistì sia collavuraziun cun la Svizra, uschia che las donaziuns a l’UE èn sa sminuidas davent da 453 milliuns il 2012, sin 77 milliuns l’onn passa.